Pielikums

Jelgavas pilsētas domes

2016.gada 27.oktobra lēmumam Nr.13/6

**NOTEIKUMI**

**„Jelgavas pilsētas pašvaldības ceļu fonda līdzekļu pārvaldīšanas kārtība”**

**I. Vispārīgie jautājumi**

1. Noteikumi „Jelgavas pilsētas pašvaldības ceļu fonda līdzekļu pārvaldīšanas kārtība” (turpmāk – Noteikumi) nosaka Jelgavas pilsētas pašvaldības (turpmāk – pašvaldība) ceļu fonda (turpmāk – fonds) līdzekļu plānošanas, izlietošanas, kontroles un pārskatu sniegšanas kārtību.
2. Fondu veido valsts budžeta mērķdotācija.
3. Fonda līdzekļu uzskaite notiek speciālajā budžetā atsevišķi no citiem pašvaldības budžeta ieņēmumiem un izdevumiem.
4. Fonda līdzekļus administrē Jelgavas pilsētas pašvaldības iestāde „Pilsētsaimniecība” (turpmāk – iestāde „Pilsētsaimniecība”), atverot atsevišķu norēķinu kontu kredītiestādē fonda līdzekļu uzskaitei.

**II. Fonda līdzekļu plānošana un izlietošana**

1. Fonda līdzekļus plāno vidējā (triju gadu) termiņā, plānā norādot izlietojuma mērķi un finansējuma apmēru.
2. Iestāde „Pilsētsaimniecība” izstrādā fonda resursu (ieņēmumu) un plānoto izdevumu tāmi (turpmāk – tāme) un iesniedz Finanšu nodaļā iekļaušanai kārtējā gada pašvaldības budžetā.
3. Pēc pašvaldības budžeta apstiprināšanas, iestāde „Pilsētsaimniecība” tāmi un tās grozījumus apstiprina Tautsaimniecībasattīstības un pilsētvides komitejas sēdē.
4. Fonda līdzekļus izlieto apstiprinātās tāmes ietvaros Ministru kabineta 2008. gada 11. marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 23. punktā noteiktajiem mērķiem.

**III. Fonda līdzekļu izlietojuma kontrole un pārskatu sniegšana**

1. Iestāde „Pilsētsaimniecība” veic fonda līdzekļu grāmatvedības uzskaites kārtošanu.
2. Iestāde „Pilsētsaimniecība” sagatavo un iesniedz Finanšu nodaļā mēneša un ceturkšņa pārskatus Ministriju, centrālo valsts iestāžu un pašvaldību budžeta pārskatu informācijas sistēmā “ePārskati” (turpmāk – sistēma „ePārskati)”, gada finanšu pārskatu – sistēmā „ePārskati” un papīra formātā normatīvajos aktos noteiktā termiņā un apjomā.
3. Iestāde „Pilsētsaimniecība” sagatavo un iesniedz Satiksmes ministrijai „Pārskatu par pašvaldību autoceļu un ielu finansēšanai paredzētās mērķdotācijas izlietojumu” (veidlapa Nr.Mdot\_AUTOC) sistēmā “ePārskati” līdz pārskata ceturksnim sekojošā mēneša divdesmitajam datumam.
4. Fonda līdzekļu izlietojuma kontroli veic Finanšu nodaļa saskaņā ar audita plānu.

Jelgavas domes priekšsēdētāja vietniece R.Vectirāne